open-index/open-wikipedia-markdown huggingface dataset:
Tatjana Lars Kristian Gulbrandsen

**Tatjana Lars Kristian Gulbrandsen** (1931–2005) var en norsk billedkunstner som store deler av sitt aktive liv var bosatt på Hidra i Flekkefjord kommune. Foruten å være representert i Dronning Sonjas kunstsamling, har han testamentert det meste (over 1000 arbeider)  til Flekkefjord sammen med boligen *Gloarbu*. Han opptrådte i kvinneklær og brukte ansiktsmaling.

Han ble blant annet fulgt opp av et filmteam ledet av regissøren Steffan Sandberg som laget dokumentaren «7. himmel» i 2002, som blant annet ble vist på Den internasjonale dokumentarfilmfestivalen i Amsterdam 2002 og Kortfilmfestivalen i Grimstad 2003.

## Referanser
Narai

**Narai** (født 1632, død 11. juli 1688) var konge av Ayutthaya fra 1656. Han regnes for den mest berømte kongen i riket.

## Liv og virke
### Bakgrunn
Han var sønn av Prasat Thong og dronning Sirikalayani, som var datter av Songtham.

### Karriere
Han kom på tronen etter at hans eldre bror og onkel hadde regjert nokså kort. Etter kong Prasat Thonge død fikk Narai etter en del renkespill og palassopprør hvorved hans to forgjengere ble henrettet, tronen «i året 1018 C.S., i apens år, årtiets åttende år, en torsdag, annen dag i den avtagende måne i den 12. måned klokken to om ettermiddagen», det vil si 26. oktober 1656.

I 1662 fikk franske misjonærer slå seg ned i Ayutthaya og utøve sin religion. Franskmennene håpet på stor misjonsfremgang, og forsåvidt kanskje vel så meget på den politiske innflytelse de samtidig ville vinne. Kong Narai interesserte seg på sin side for den franske kirkearitektur og for deres øvrige byggekunst.

I begynnelsen av 1664 kom nederlenderne tilbake (de var noen år tidligere blitt avvist av kongen) og gjennomførte en sjøblokade mot Ayutthaya, og sikret seg derfor monopol på handelen med dyrehuder. Narai gjennomførte militære ekspedisjoner i nord mot Chiang Mai, som ble erobret fra burmeserne. men det rokket ikke ved at burmeserne forble den dominerende makt i resten av det nordlige området. Samme år gjorde Narai Lop Buri til en «hemmelig» hovedstad for kongeriket.

I 1677 gav Narai den franske ingeniøren Lamar i oppdrag å undersøke Kra-stredet. Man ville finne ut omn det var mulig å bygge en kanal, (Kra-kanalen), som snarvei over Kra-eidet.

Han hadde forbindelser også med perserne, inderne og kineserne og andre asiatiske riker og folk. Han opprettet kontakt med europeerne (Frankrike, Pavestolen) og forsøkte å komme i kontakt med Det britiske Østindiske kompani. Han havnet i konflikt med britene etter å ha nektet å betale et skadeserstatning på grunn av at briter basert i Ayutthaya hadde stjålet fra et område som var alliert med kompaniet. Resultatet ble antibritiske stemninger som resulterte i en massakre av om lag 60 engelskmenn i 1687. Frankrike fikk etter dette en stadig større innflytelse.

Bemerkelsesverdig var også den store innflytelse europeere fikk, fremst blant dem greske eventyreren Constantine Phaulkon, som ble kongens førsteminister.

Narai sendte utsendinger til den franske kong Ludvig XIV flere ganger, og franskmennene sendte utsendinger tilbake. Han måtte imidlertid gå med på at franskmennene tok kontrollen i Bangkok.

Da han ble syk, sørget de misfornøyde embedsmennene for at Phaulkon ble henrettet.

Mange thailendere følte seg uroet av det store nærvær av utenlandske misjonærer og soldater. Rett etter at Narai døde, var det revolusjon. Franskmennene ble utvist og det utenlandske nærvær generelt svekket. Narai er en av de få thailendske konger som har fått tilnavnet *den store*.

## Referanser
Hou Hanshu

***Hou Hanshu*** (tradisjonell kinesisk: 後漢書, forenklet kinesisk: 后汉书, pinyin: *Hòu Hàn-shū*; «Det senere Handynastis historie») er et offisielt kinesisk historieverk sammenstilt av Fan Ye, og omhandler det senere (eller østlige)  Handynastiet (25-220).

Hou Hanshu inngår i det som kalles De fire tidlige historieverk (前四史); de øvrige er *[[Shiji]]*, *[[Hanshu]]* og *[[Sanguo Zhi]]*. Disse fire regnes i sin tur som del av De tjuefire historieverk (二十四史).

Fan Ye benyttet seg av flere tidligere historieverk, deriblant *[[Shiji]]* av Sima Qian og *[[Hanshu]]* av Ban Gu, samt mange andre hvorav de fleste ikke er blitt bevart i fullstendig stand for ettertiden. 

## Litteratur
*Hill, John E. (2003): *[http://depts.washington.edu/uwch/silkroad/texts/hhshu/hou_han_shu.html Annotated Translation of the Chapter on the Western Regions according to the 'Hou Hanshu']* , andre utgave
*Yu, Taishan (2004): *A History of the Relationships between the Western and Eastern Han, Wei, Jin, Northern and Southern Dynasties and the Western Regions*. Sino-Platonic Papers No. 131 mars 2004. Dept. of East Asian Languages and Civilizations, University of Pennsylvania.
Prasat Thong

**Prasat Thong** (thai: สมเด็จพระเจ้าปราสาททอง) (født 1599 i Ayutthaya, død 7. august 1656 samme sted) var konge over Ayutthaya fra 1629 til 1656. Han var den første kongen av Prasat Thong-dynastiet, det fjerde dynastiet i Ayutthaya. Før han ble konge hadde han vært forsvarsministeren til kong Songtham.
Fan Ye

**Fan Ye** (tradisjonell kinesisk: 范曄, forenklet kinesisk: 范晔, pinyin: *Fàn Yè*, Wade-Giles: *Fan Yeh*, født 398 i Shaoxing i det som idag er provinsen Zhejiang i Kina, henrettet 445), stilnavn: *Weizong* (蔚宗), var en kinesisk historiker som sammenstilte verket *[[Hou Hanshu]]* om det senere Handynastiet. 

Fan Ye selv ble etterhvert forvalter og general for den keiserlige garde. Hans egne  politiske ambisjoner bragte ham til fall: Han ble henrettet i 445 under keiser Wen.

Hans henrettelse innebar at hans historieverk, som han hadde påbegynt omtrent tyve år tidligere, ble ufullendt. Av de planlagte 100 kapitler manglet det ti. 

## Referanser


## Litteratur
* Ronald C. Egan: «The Prose Style of Fan Yeh», i *Harvard Journal of Asiatic Studies*, Vol.39, No.2. (desember 1979), s. 339-340 
* Denis Twitchett og Michael Loewe (red.): *The Cambridge History of China: The Ch'in and Han Empire, 221 B.C. -A.D. 220*, vol. 1, Cambridge University Press: London, New York [etc.], s.224 
*Tan Jiajian: "Hou Hanshu" ("Book of Later Han"). *[[Encyclopedia of China]]* (Chinese Literature Edition), 1st ed.
Weishu

***Weishu*** (tradisjonell kinesisk: 魏書, forenklet kinesisk: 魏书, pinyin: *Wèishū*) er et av de såkalte 24 historieverk i kinesisk historiografisk historie. Det er den offisielle historiekrøniken for Det nordlige Weidynasti og Det østlige Weidynasti under perioden Sør- og Norddynastiene i Kinas historie, forfattet av Wei Shou på den keiserlige regerings oppdrag mellom 551 og 554.

Verket bestod opprinnelig av 114 bind, men de fleste er gått tapt. Noen av de kapitler som finnes bevarte er i virkeligheten gjenskapte versjoner fra 700-tallet.

Weishu skjønnmaler kraftig dynastiene den beskriver, og fikk tidlig kritikk for å være uhistorisk.
Wei Shou

**Wei Shou** (kinesisk: 魏收, født 506 i Xingtai i provinsen Hebei i Kina, død 572) var en kinesisk forfatter. Han skrev historiekrøniken *[[Weishu]]*,  ferdigstilt i 554.

## Referanser


## Litteratur
*Cao, Daoheng, "Wei Shou" . *[[Encyclopedia of China]]*, 1st ed.
Salvador Elizondo

**Salvador Elizondo** (født 19. desember 1932 i Mexico by, død 29. mars 2006) var en meksikansk forfatter, journalist, dramatiker og poet. Han var en viktig skikkelse innenfor meksikansk litteratur på 1960-tallet.

Hans mest kjente romaner er *Farabeuf* (1965) og *El hipogeo secreto* (1968). Han er også kjent for det litterære verket *El grafógrafo* (1972), som består av en serie korte tekster og historier basert på språklig eksperimentering. Hans litteraturstil ble ansett som innovativ blant meksikansk samtidslitteratur. Elizondo har innført et kosmopolitisk syn på språk. Hans arbeider ble ofte forbundet med andre kjente forfattere som Ezra Pound, James Joyce, Julio Cortázar, Juan Rulfo og Georges Bataille. Elizondo var også professor ved UNAM i 25 år, og mottok mange internasjonale utmerkelser for sine litterære verker. Elizondo døde av kreft i Mexico by den 29. mars 2006. Begravelsen hans ble avholdt ved Palacio de Bellas Artes. 

## Referanser


## Eksterne lenker
* 
* El método de Salvador Elizondo
* Articles and stories by Salvador Elizondo in ''Letras Libres'' magazine (spanish)
* Site and Trailer of the Documental "El Extraño Experimento del Profesor Elizondo"
Olav Svaland

**Olav Svaland** (født i 21. mars 1974 i Arendal) er en norsk journalist og tidligere avisredaktør.

Svaland jobbet som forsikringsrådgiver i Vesta Forsikring før han arbeidet i fem år som journalist i Agderposten i Arendal. 1. januar 2011 tiltro han som redaktør i lokalavisen Frolendingen i Froland. Han ble avsatt august samme år grunnet at han lagde en sak i avisen om en ansatt i kommunen som hadde gitt uttrykk for ekstreme synspunkter om regjering og styringsverk i Norge. Styret i avisa kneblet redaktøren og stanset avisen, hvor hele opplaget ble makulert. Froland kommune er forøvrig hovedaksjonær i avisen. Personen stykket handlet om skal være en høyreekstrem fylkesleder for gruppen Folk for frihet, og skal være under politietterforskning. Svaland har uttalt at han mener at kneblingen er et klart brudd på ytringsfriheten, og at styret brøt paragraf fire i lov om redaksjonell frihet. I oktober 2011 ble det kjent at Svaland kom til forlik med avisen, og med det fratrådte sin stilling som redaktør.

Svaland var i flere år aktiv fotballspiller i rollen som målvakt i FK Arendal, Øyestad IF, Grane, ABK, Favør og Rygene IL. 

## Referanser
Geotop

**Geotop** brukes i geologien om lokalitetstyper med karakteristiske bergarter, geologiske lag eller fossiler. Generelt er et geotop et område med svært viktige rester av geologiske prosesser, som kan gis områdevern dersom det er viktig å unngå slitasje eller ødeleggende virksomhet i området. Det strengeste geologiske områdevernet i Norge er geotopvernområdet, som vi har ett av ved Festningen på Svalbard.

Eksempler på geotoper er steder med huler, kratere, fossiler, eksempelvis av dinosaurer, synlige rester deler av underjordiske plattformer eller andre geologiske formasjoner. 

## Kjente geotoper

**[[Mølen]]* er en unik endemorene fra siste istid, utenfor Stavern. Sammen med Bamblefeltet utgjør denne Gea Norvegica Geopark.
**[[Rogaland anortosittprovins]]* er en magmatisk dypbergart-provins mellom Jæren og Lista, som blant annet inneholder sjelden ilmenitt ved Sokndal i Rogaland. Dette 900 millioner år gamle geotopområdet utgjør Magma Geopark.
* *[[Festningen (Svalbard)|Festningen]]* sør i Isfjorden på Svalbard er et sted med synliggjorte forkastninger og fossiler av dinosaurer, og danner utgangspunkt for Festningen geotopvernområde. 
**[[Giant's Causeway]]* i Irland er en basaltformasjon som er avsatt under havet, hvor nedkjøling av basalten umiddelbart etter dannelsen har skapt et regelmessig sprekkemønster. Verdensarvsted under UNESCO.
**[[Mammoth Cave nasjonalpark|Mammoth Cave]]* er et enormt funnsted for fossiler i Kentucky i USA, og danner basis for Mammoth Cave nasjonalpark. Verdensarvsted under UNESCO.

Gjennom EU er det etablert et nettverk av 37 europeiske geoparker i 15 land. De skal representere karakteristiske og viktige geologiske formasjoner. Slike geoparker består normalt av mange geotoper.

## Se også

*Økosystem
*Biotop

## Referanser
Chenshu

***Chenshu*** (tradisjonell kinesisk: 陳書, forenklet kinesisk: 陈书; pinyin: *Chénshū*, Wade-Giles: *Ch'en-shu*) var den offisielle kinesiske historiekrønike for Chendynastiet. Den regnes blant ett av de 24 historieverk i det keiserlige Kina, og ble kompilert under Tangdynastiet av historikeren Yao Silian, og var ferdigstilt i 636.

På samme måte som *[[Liangshu]]* er det Yao Silians fars Yao Chas originalmanuskript stor takk skyldig. 

Verket er ett av de mest fullstendige verker om Chendynastiet som er blitt bevart for ettertiden. Det er imidlertid blitt kritisert for å glatte over kongefamiliens feilsteg.

## Eksterne lenker
* Chenshus tekst, fra National Sun Yat-sen University.
Magma Geopark

**Magma Geopark** er den andre europeiske geoparken i Norden, ved siden av Gea Norvegica Geopark i Grenlandsområdet. Magma Geopark er etablert i Rogaland anortosittprovins, en drøyt 900 millioner år gammel utbruddsprovins med magmatisk anortositt, ilmenitt, og andre dypbergarter.

Geoparken består av kommunene Bjerkreim, Eigersund, Lund og Sokndal i Rogaland, samt Flekkefjord i Vest-Agder.

Magma Geopark er del av det UNESCO-støttede Gobale Geopark-nettverket.

## Se også
*Gea Norvegica Geopark
*Geotop

## Eksterne lenker
* Geoparken.no
* Nettverket av europeiske geoparker, Europeangeoparks.org
Festningen (Svalbard)

**Festningen**, tidligere også kjent som **Sandstenskammen**, er en liten holme 100-200 meter nord for Festningsodden ved innløpet til Grønfjorden i Nordenskiöld Land på Spitsbergen.

Holmen er nesten sirkelrund med en diameter på et par hundre meter. Den er godt synlig og har en karakteristisk profil i overgangen mellom Isfjorden og Grønfjorden. Festningen ligger i den nordøstlige ytterkanten av Festningen geotopvernområde.

Festningen lykt ble oppført i 1933 av Norges Svalbard- og Ishavsundersøkelser som en av tre fyrlykter som skulle gjøre navigasjonen til Longyearbyen og Barentsburg enklere. Lyktbygget ble oppført i tre på betongfundament med en høyde på 3,7 meter.

Området ved Festningen har verdifulle geologiske og kvartærgeologiske forekomster som utgjør selve øya samt en del av odden innenfor, hvor det er et 90 graders snudd sandsteinsprofil med en stratigrafisk profil som blant annet inneholder fossilerte avtrykk av dinosaurer.

## Se også
* Festningen geotopvernområde
* Isfjord fyr
* Vestpynten lykt

## Referanser


## Eksterne lenker
* Oppslag i Stadnamn på Svalbard hos Norsk polarinstitutt
* Kart over Festningen geotopverneområde
Quid pro quo

**Quid pro quo** (latin for «noe for noe») indikerer et mer eller mindre likt bytte eller erstatning for varer eller tjenester, det vil si tjenester og gjentjenester. 

På norsk kan man si «noe for noe» eller «tjeneste for tjeneste»,

**Ordtak/uttrykk:** 

"Den ene tjenesten er den annen/andre verdt." / "En tjeneste er en annen verdt."

På engelsk finnes uttrykk som «what for what», «give and take», «tit for tat», «this for that», «one good turn deserves another» («en god gjerning fortjener en annen») og «you scratch my back, and I'll scratch yours» («om du klør min rygg skal jeg klø din»).

Den latinske frasen også gitt opphav til et britisk slanguttrykk for pund som «quid».

## Referanser
Eritreas herrelandslag i fotball

**Eritreas herrelandslag i fotball** representerer Eritrea i internasjonale fotballkamper.

## Historie
Et eritreisk lag ble invitert til en vennskapskamp i Sudan i 1992, året før landets uavhengighet ble offisiell. Eritrea deltok i 1994 CECAFA Cup, selv om EFF ikke ble grunnlagt før 1996. Den første fulle internasjonale turnering var i 1998 CECAFA Cup, året da EFF ble medlem i  CAF og FIFA. De deltok i kvalifiserende runder av 2000 African Nations Cup, og i 2002 FIFA World Cup, og påfølgende utgaver fram til 2008. De har også dukket opp periodevis i CECAFA Cup.

I første runde av kvalifiseringen for VM i fotball 2002, ble de trukket mot , og ble beseiret 4-0 på bortebane, etter en målløs uavgjort hjemme. Kapteinen på det laget var Debesai Ghierghis Ogbazghi . Treneren var Yilmaz Yuceturk.

I første runde av kvalifiseringen til VM 2006, ble de trukket mot Sudan og tapt den første kampen 3-0, før en annen målløs uavgjort i Asmara. Treneren var eritreiske Tekie Abraha.

I kvalifisering gruppe 6 for 2008 Africa Cup of Nations, under veiledning av rumenske Dorian Marin, endte Eritrea på andreplass bak Angola, og klarte ikke å kvalifisere seg til turneringen. De slo Kenya to ganger og uavgjort hjemme mot Angola.

## Tropp
Disse spillerne ble tatt ut til VM 2014 kvalifiseringen mot Rwanda i 11. og 15. november

## Verdensmesterskapet i fotball
* 1930 til 1998 – *Deltok ikke i kvalifisering*
* 2002 til 2006 – *Utslått i kvalifiseringen*
* 2010 – *Deltok ikke i kvalifisering*
* 2014 – *Utslått i kvalifiseringen*

## Afrikamesterskapet i fotball
* 1957 til 1998 – *Deltok ikke i kvalifisering*
* 2000 til 2008 – *Utslått i kvalifiseringen*
* 2010 – *Trakk seg fra kvalifisering*
* 2012 til 2013 – *Deltok ikke i kvalifisering*

## Trenere
*Yilmaz Yuceturk (2000)
*Dorian Marin (2006–2007)
*Negash Teklit (2009–)

## Eksterne lenker
* Eritrea on FIFA.com 
** Fixtures and results 
** Ranking history
Agustín Yáñez

**Agustín Yáñez** (født 1904 i Guadalajara, Jalisco, død 1980 i Mexico by) var en anerkjent meksikansk forfatter og politiker som var guvernør i delstaten Jalisco og minister i presidentperioden til Gustavo Díaz Ordaz.

Yáñez ga ut flere bøker, og i 1952 ble han medlem av Academia Mexicana de la Lengua. I 1973 mottok han utmerkelsen Premio Nacional de las Letras. Han studerte juss ved Escuela de Jurisprudencia de Guadalajara og filosofi ved Universidad Nacional Autónoma de México (UNAM). Han holdt flere lærerstillinger gjennom hele livet, og var professor ved Escuela Normal para Señoritas de Guadalajara fra 1923 til 1929, i Preparatoria José Paz Camacho fra 1926 til 1929 og ved Preparatoria de la Universidad de Guadalajara fra 1931 til 1933.

## Referanser
Antonio Suárez

**Antonio Suárez Vázquez** (født 20. mai 1932, død 6. januar 1981) var en syklist fra Spania som drev med landeveissykling på profesjonelt nivå og han var mest aktiv mellom 1956 og 1965. 

Suárez er mest kjent for å vinne sammenlagtseieren og klatrekonkurransen i Vuelta a España i 1959. Han vant også  poengkonkurransen i 1961, samt totalt fem etappeseire. I tillegg vant han en etappe og avsluttet på pallen med en tredjeplass under Giro d'Italia i 1961 bak Arnaldo Pambianco fra Italia og Jacques Anquetil fra Frankrike. 

## Eksterne lenker
*
Forhandlerkontrakt

En **forhandlerkontrakt** er en avtale som vanligvis inngås skriftlig mellom en importør eller grossist og en forretning som arbeider i et geografisk avgrenset område, som en by, et fylke eller en landsdel. Kontrakten baseres på alminnelig avtalerett og beskriver betingelsene for gjennomføring.

I utgangspunktet har en forhandler funksjon som omsetningsmessig sisteledd for produktene overfor brukere, som vanligvis er konsumenter eller bedrifter. Premissene for forhandlerens funksjon kan fremgå detaljert av kontrakten.

Betingelser som ikke fremgår tydelig av kontrakten kan skape uoverensstemmelser mellom partene. Endringer i marked og leveringstilbud kan gi nye premisser som kontrakten ikke dekker. For en eller begge partene kan interessen i en kontrakt være tidsbegrenset, og en av partene kan få en økonomisk skadevirkning ved oppsigelse.

Kontrakter brukes når det er nødvendig for å regulere forholdet mellom partene. Engroslevering skjer ellers også ordrevis uten noen videre forpliktelser. Temaet er spesielt relevant ved omsetning av merkevarer.

## Eksterne lenker
* Avtaleloven
Barbra B

***Barbra B*** er et musikkalbum med Artic Trond, utgitt i 2000. Dette er hans første album som soloartist.

## Sporliste
# «Other Side»
# «Barbra B»
# «Why Can't You»
# «Diva Dies Alone»
# «Sad Eyes»
# «Heart Been Doing Time»
# «Love Shine»
# «Good Night»
# «Heaven Sent»
# «Sorry»

## Referanser


## Eksterne lenker
*
Villblomst

***Villblomst*** er et musikkalbum med Trond Nilsens Salong, utgitt i 2011. Dette er trioens debutalbum.

## Sporliste

# «Nordlandsfjell»
# «Villblomst»
# «Blå himmel»
# «Mor»
# «Måsjævel»
# «Damer»
# «Regnet hølje ned»
# «Kitty vanvittig»
# «Spradebass»
# «Dåpsang nr 1»
# «Pønkedåp»
Thorikos

**Thorikos** var en antikk gresk by i sørlige Attikí i Hellas hvor det ble myntet penger i bly og sølv. Teateret i Thorikos er datert fra rundt 525-480 f.Kr.

## Historie
Stedet var bebodd siden neolittisk tid, 3000-tallet f.Kr. Thorikos var et sentrum for gruvedrift i Laureotika. Det er bevis på utvinning av bly fra tidlig helladisk periode, rundt 2000-tallet f.Kr., og av sølv fra rundt 1500 f.Kr. (som nå tømt). Mykensk kulturs tholosgraver fra 1400-tallet f.Kr. og en senmykensk installasjon fra 1100-tallet f.Kr. som er avdekket arkeologisk er antagelig knyttet til gruvedriften i området. Funnene er i dag i Det nasjonale museum i Athen.

Det var betydelig bymurer og minst 7 byporter. Byens havn lå sør for akropolis; øya Makronisi (Macri) ga den naturlig beskyttelse.

Kephalos fra Athen skal ha død her.

Tradisjonelt var Thorikos den ene av tolv 12 uavhengige byer i Attika som ble forent av Thesevs. Stedet ble befestet sent i Peloponneskrigen, men synes ikke ha spilt noen større rolle i Attikas historie. Stedet ble forlatt tidlig i romersk tid og bosetning ble aldri siden gjenopptatt.

## Levninger
Antikkens bysentrum og dets akropolis som lå på høyden Velatouri og dets teater er bevart. Teateret har en uvanlig oval orkester. Byen ble tett pakket med uregelmessige husbygginger og metallverksteder, mange som er datert fra 600-300-tallet f.Kr. Et lite tempel, kanskje dedikert til Hygieia, gudinne for helse og renhet, sto ved siden av en *[[stoa]]* med benkerader. Det store doriske tempelet fra 400-tallet f.Kr. kan ha vært *telesterion* (stor hall) for kulten til Demeter og Persefone. 

De første utgravningene og arkeologiske undersøkelsene av Thorikos ble begynt i april 1886 ved Walter Miller som søkte særlig etter dets teater.

## Referanser
Negash Teklit

**Negash Teklit** er en eritreisk fotballtrener og nåværende trener for Eritreas herrelandslag i fotball.

Han ledet Eritreas U20 Landslag til finale i CECAFA U-20 Mesterskap 2010, men tapte finalen for Ugandas U20 Landslag.

## Eksterne lenker
*
Svalbardvettreglene

**Svalbardvettreglene** er ti regler for hvordan besøkende turister og lokalbefolkningen skal opptre på Svalbard. Reglene er nedfelt i et samarbeid mellom Sysselmesteren på Svalbard og turistbedriftene på øygruppen, men den er også hjemlet i Svalbardloven av 1925 og Svalbardmiljøloven av 2001. Hensikten er å sørge for at de 70&nbsp;000 årlig besøkende på Svalbard ikke belaster den sårbare arktiske naturen mer enn nødvendig.

Svalbardvettreglene fra 2008 sier:
#Kast ikke søppel i naturen. Etterlat ingen varige spor. 
#Forstyrr ikke dyr og fugler. Husk at det er du som er gjesten. 
#Plukk ikke blomster. Ta vare på mangfoldet. 
#Ikke ødelegg eller fjern kulturminner. Alle spor etter menneskelig virksomhet fra før 1946 er fredete kulturminner. 
#Det er forbudt å oppsøke eller tiltrekke seg isbjørn. Den kan være livsfarlig, men er også sårbar. 
#Forlat ikke bosetningene uten egnet våpen og erfaring med hvordan du bruker det. 
#Vis hensyn til andre. 
#Ta kontakt med Sysselmannen dersom du skal på langtur på egen hånd. Det er meldeplikt for ferdsel over store deler av Svalbard. 
#Sett deg inn i lover og regler for ferdsel og aktiviteter på Svalbard. 
#I din og miljøets interesse anbefaler vi organiserte turer. 

Reglene er hjemlet i lovverk og gjenspeilet i ulike forskrifter for Svalbard. Sysselmannen har sanksjonsmulighet overfor brudd på reglene, siden de også følger av andre straffebud i lovverket. 

Målet med svalbardvettreglene er å gjøre turistene «usynlige», dvs. at det ikke skal være mulig å se endringer i naturområder eller kulturminner etter turistenes besøk. I 2001 ble svalbardvettreglene supplert med egne, selvpålagte restriksjoner på ferdselen utformet av cruise- og turistselskapene.  De nye tilleggsreglene sier: 

* Steder som benyttes av turister skal ha egne besøksregler og kart over foretrukne ferdselsområder.
* Sårbar natur skal merkes og besøkende skal styre unna myke områder.
* Det skal frarådes besøk i en rekke fugleområder i hekketiden, utover det som følger av fuglereservatene.
* Turister skal ikke sette synlige spor og ikke ta noe med seg fra stedet de ferdes på.

## Se også
*Verneområder på Svalbard

## Referanser


## Eksterne lenker
* Svalbardvettreglene - Sysselmesteren på Svalbard. 26. januar 2008.
Tarjei van Ravens

**Tarjei Jan Maurits van Ravens** (født 12. desember 1970) er en norsk musiker, gitarist, låtskriver og sanger. Han er best kjent som gitarist og vokalist i popgruppa Babel Fish. Gruppa slo igjennom med låtene *«Light of Day»* og *«Mania»*. Gruppa ga seg i 2002. Han har før og etter Babel Fish samarbeidet med band og artister som Maria Arredondo, Di Derre, M2M, Sangfugla, Pete Anthony, Henning Kvitnes og Conception. I 2011 gjorde Babel Fish comeback i Melodi Grand Prix 2011 med sangen *«Depend on Me»*. I september 2011 ga de ut albumet *[[Come Closer – The Best of Babel Fish]]*.

## Diskografi
### Babel Fish
* *[[Babel Fish (album)|Babel Fish]]* (1998)
* *[[Coming Up for Air]]* (2002)
* *[[Come Closer &ndash; The Best of Babel Fish]]* (2011)
;Singler
* *[[(Flow)]]* (1993)
* *Light of Day* (1993)
* *The Light of Day* (1996, som *Daily Planet*)
* *Mania/Light of Day* (1997)
* *Mania/Little Big Woman* (1998)
* *Light of Day/Two Feet Tall/Over the Moon* (1998)
* *Turning the Blind Eye* (1998)
* *Out of the Blue* (1998)
* *Mania/Two Feet Tall* (1999)
* *[[Live in Valencia]]* (2000)
* *Blah Blah Blah* (2002)
* *Killing Time/Co-Star with Me* (2002)
* *Some Day Soon* (2002)
* *Coming Up for Air* (2002)
* *Depend on Me* (2011)
* *Come Closer* (2011)
* *Over the Moon* (2011)
### Andre deltagelser
* Di Derre: *[[Jenter & Sånn]]* (1994)
* Diezel: *[[Willpower]]* (1995)
* Di Derre: *[[Gym (album)|Gym]]* (1996)
* Hjerterknekt: *[[Hjerterknekt (album)|Hjerterknekt]]* (1997)
* Conception: *[[Flow (album)|Flow]]* (1997)
* Henning Kvitnes: *[[Evig eies (kun et dårlig rykte)]]* (1997)
* EVA Records: *[[Absolute Music 25]]* (1998)
* Di Derre: *[[Slå meg på! (Popmusikk)]]* (1998)
* M2M: *Everything You Do* (2000)
* EVA Records: *[[Absolute Radio]]* (2000)
* M2M: *[[Shades of Purple]]* (2000)
* Pete Anthony: *[[Treasure Planet]]* (2002)
* EVA Records: *[[Absolute Music 40]]* (2002)
* Henning Kvitnes: *[[På godt norsk]]* (2003)
* United: *[[United &ndash; Musikken fra filmen]]* (2003)
* NRK/Waterfall Records: *[[NRK Petre presenterer: Rørt og urørt 2004]]* (2004)
* Di Derre: *[[Di beste med Di Derre]]* (2006)
* Maria Arredondo: *[[For a Moment (album)|For a Moment]]* (2007)
* Sangfugla: *For LSK* (2007)
* Erika Heynatz: *[[Sweeter Side (Erika Heynatz-album)|Sweeter Side]]* (2010)
* Melodi Grand Prix 2011: *[[Melodi Grand Prix 2011 (album)|Melodi Grand Prix 2011]]* (2011)
* Di Derre: *[[Historien om et band]]* (2013)

## Eksterne lenker
*
Aksjon Kyst-Norge

**Aksjon Kyst-Norge**, forkortet **AKN**, var en norsk landsomfattende tverrpolitisk organisasjon stiftet i Tromsø i . Organisasjonens mål var å få utvidet den norske fiskerigrensen fra 12 til 50 nautiske mil i den hensikt å bevare og beskytte fiskeriressursene og oppvekstområdene for de nordatlantiske fiskeslagene. Organisasjonen ble etablert av medlemmene av folkebevegelsen med samme navn.

I etterkant av folkeavstemningen om norsk medlemskap i EF i 1972, ble aksjonsgruppen Aksjon Kyst-Norge dannet rundt årskiftet av en gruppe på 15–20 ungdommer tilknyttet Statens fiskerifagskole på Gravdal i Lofoten. 
I februar 1973 deltok gruppen på en nordisk konferanse i København arrangert av komitéen for bevaring av fiskebestanden i Nord-Atlanteren, og kort tid etter arrangerte aksjonen et møte for fiskere på Ballstad med åtti tilstede. 
På en todagers konferanse, 12. og 13. mai 1973, ble organisasjonen Aksjon Kyst-Norge etablert.

Organisasjonen oppfordret den norske regjeringen til å gi Island støtte etter landets utvidelse av fiskerigrensen til 50 nautiske mil under den pågående «Torskekrigen», og jobbet blant annet for økte bevilgninger til havforskningen i Norge.

Ved utgangen av 1973 hadde Aksjon Kyst-Norge etablert flere lokallag, hovedsakelig i Nord-Norge og i ett i Oslo.

Under Tromsø-avdelingens årsmøte i april 1975 hadde AKP-ml mobilisert 160 medlemmer og sympatisører, som lyktes med å få valgt inn et styre som samsvarte med partiets ideologi. Den daglige lederen, , betegnet dette som et kupp som kunne ødelegge hele organisasjonen. Sentralstyret vedtok deretter å ekskludere dette lokalstyret, og som følge av konflikten som oppsto ble organisasjonen oppløst 11. mai samme år. 

AKP-ml-sympatisørene gjorde forsøk på å opprettholde organisasjonen, og enkelte av lokallagene godtok ikke avviklingen. Den AKP-ml-ledede organisasjonen fortsatte sitt arbeid utover 1970-tallet.

Aksjon Kyst-Norge ga ut boken *Kampen om havet* og en gratis informasjonsavis, *Kyst-Norge*, som ble distribuert til hele landet..

## Referanser


## Kilder
* Arkivverket

## Litteratur
*
Indre Norskøya

**Indre Norskøya** er en øy som inngår i øygruppen Norskøyane, som igjen er den østlige delen av Nordvestøyane ved nordvest-pynten av Spitsbergen, Svalbard. Arealet er ca 2 km². Øygruppen ligger helt nord i Albert I Land.

En liten gruppe meget små øyer ligger her helt inntil hverandre, regnet fra vest: Fuglesongen, Klovningen, Indre Norskøya og Ytre Norskøya, sistnevnte med totalt ferdselsforbud.

Området er en del av Nordvest-Spitsbergen nasjonalpark. Det ble kartlagt under Den norske Nordhavsekspedisjon 1876–78, hvor professor Georg Ossian Sars var med. 

## Referanser
 

## Eksterne lenker
* Danskøya-Amsterdamøya-Magdelenefjord - kart og beskrivelse av området. Rolf Stange, *Spitzbergen.de*.
Ebeltofthamna

**Ebeltofthamna** er et sted med gamle fangstanlegg på Mitrahalvøya nordvest på Spitsbergen, Svalbard. Stedet ligger ved Krossfjorden helt sør i Albert I Land. Her var det også et tysk utmål for gruvedrift tidlig på 1900-tallet

Det er totalt ferdselsforbud på stedet på grunn av kulturminnene. Men Sysselmesteren på Svalbard kan gi dispensasjon for besøk til akkurat dette stedet.

## Referanser
 

## Eksterne lenker
* Privat oversikt over verne steder på Svalbard
Lægerneset

**Lægerneset** er et sted med gamle nederlandske fangstanlegg fra 1612, litt sør for Reinodden sørvest på Spitsbergen, Svalbard. Stedet ligger ved østbredden av Recherchefjorden helt nord i Wedel Jarlsberg Land. Det er totalt ferdselsforbud på stedet på grunn av kulturminnene. 

På andre siden av Van Keulenfjorden ligger i øst Midterhuken, som også har fullt ferdselsforbud. På den andre siden av Recherchefjorden ligger i vest Calypsostranda med en rekke historiske hvalfangst- og gruveminner.

Sysselmannen på Svalbard inkluderte kulturminnene her i et særskilt miljøovervåkingsprogram implementert i årene 1997-2009, med egne tiltak for å dokumentere, måle, og forebygge miljøslitasje på kulturminnene. Stedet inngår i de 50 mest prioriterte kulturminnene på Svalbard.

## Referanser
 

## Eksterne lenker
*
Midterhuken

**Midterhuken** er et fjell og et sted med gamle fangstanlegg fra den nederlandske fangsten på 1600-tallet, ytterst på neset hvor Van Keulenfjorden og Van Mijenfjorden møtes, sørvest på Spitsbergen, Svalbard. Stedet ligger øst i Bellsund, helt vest i Nathorst Land. I Midterhukhamna er det rester av hustufter, spekkovner, utkikkstårn og graver. Her lå også en av bistasjonene til Hagerup i 1898. Det er totalt ferdsels&shy;forbud på stedet på grunn av kulturminnene.  Sysselmannen på Svalbard fører utvidet oppsyn og vedlikehold av stedet, som inngår i de 50 mest prioriterte kulturminnene på Svalbard.

På andre siden av Van Keulenfjorden ligger kulturminnet Lægerneset, som også har fullt ferdselsforbud.

Midterhuken ligger midt i en subduksjonssone som minner om hva vi finner i det nordvestlige terreng, og i en nord-sør sone har subduksjonen trolig skjedd etter midten av ordovicium – altså ved starten av den kaledonske fjellkjedefoldingen nettopp da Laurentia-Grønland og Baltica støtte sammen her oppe. Den endelige kollisjonen i silur skapte foldinger som viser seg i en tydelig fargerik, sterkt foldet struktur som dekker hele fjellsiden av Midterhuken.

## Referanser
 

## Eksterne lenker
* Privat oversikt over vernede steder på Svalbard
* Bellsunds geologi – Cruisehåndbok for Svalbard.
* Bilder av Midterhukens geologi 
* Midterhukens stratigrafi – Harvard University.
Likneset

**Likneset** er et nes nord i Kennedybukta i Smeerenburgfjorden, beliggende vest på Vasahalvøya i Albert I Land, nordvestre Spitsbergen på Svalbard. Her er en gravplass for hvalfangst-samfunnene som opererete i Smeerenburgfjorden fra 1600-tallet. Kystsletta her hadde tilstrekkelig jord og dybde til å hindre oppstigning av gravene under årstidsvariasjonene. Det finnes også noen rester av fangstanlegg, dyrefeller og en teltleir.

Det er totalt ferdselsforbud på stedet på grunn av kulturminnene. 

Likneset og Kennedybukta på østkysten av Smeerenburgfjorden har bratte fjell i øst. Stedet ligger 5 km nordøst for Smeerenburg.

I 1973 ble stedet en del av Nordvest-Spitsbergen nasjonalpark. Sysselmannen på Svalbard inkluderte kulturminnene her i et særskilt miljøovervåkingsprogram implementert i årene 1997-2009, med egne tiltak for å dokumentere, måle, og forebygge miljøslitasje på kulturminnene.

## Referanser
 

## Litteratur
* Gustav Rossnes, *Norsk overvintringsfangst på Svalbard 1895-1940*, Norsk polarinstitutt Meddelelser nr 127 1993. ISBN 82-7666-064-9.

## Eksterne lenker
* Stedets beskrivelse i Riksantikvarens kulturminnesøk.
* Kulturminneplan for Svalbard 2000-2010
Habenichtbukta

**Habenichtbukta** er et sted med gamle russiske pomor-fangstanlegg, sannsynligvis fra 1600-tallet. Stedet ligger sørvest på Edgeøya, Svalbard. Stedet ligger under Kvalpyntfjellet og vendt ut mot Storfjorden. Det er totalt ferdselsforbud på stedet på grunn av kulturminnene. 

Det pågår en debatt mellom russiske og andre lands historikere om hvor gammelt anlegget er, og denne diskusjonen dreier seg om den generelle dateringen av de første pomor-russiske fangstbosettinger på Svalbard.

## Referanser
 

## Eksterne lenker
* Privat oversikt over verne steder på Svalbard
Zieglerøya

**Zieglerøya** er en øy med gamle fangstanlegg, beliggende i Tjuvfjorden, vest av Bjørnbukta syd på Edgeøya, Svalbard. Det er totalt ferdselsforbud på stedet på grunn av kulturminnene.

Innenfor Zieglerøya ligger Delitschøya, samt de to holmene Spekkholmen og Galleriholmen. Også på de to førstnevnte er det gamle fangstanlegg med totalt ferdselsforbud for besøkende (som også omfatter Galleriholmen). Øyas totale areal er ca. 2,8 km².

## Referanser


## Eksterne lenker
* Privat oversikt over vernede steder på Svalbard
Trogonophis wiegmanni

***Trogonophis wiegmanni*** er en ormeøgle som er utbredt i Maghreb.

Den lever i områder med middelhavsklima og en årsnedbør høyere enn 600&nbsp;mm, i motsetning til de andre artene i familien Trogonophidae som forekommer i ørkener. Her lever den i fuktig jord under steiner, og kan påtreffes både i eikeskog, dyrket mark og i områder med sand.

Arten er utbredt fra Sous i sørvestre Marokko, østover gjennom nordlige Algerie til provinsen Bizerte i nordvestre Tunisia. Den finnes også i de spanske besittelsene Ceuta, Melilla og Islas Chafarinas.

## Litteratur
* 
* 
* 
* 
* 
* 

## Eksterne lenker
*
Balham stasjon

**Balham stasjon** er to jernbane- og undergrunnsstasjoner i Balham i det sydlige London. Undergrunnsstasjonen betjener Northern-linjens City-gren, jernbanenettets stasjon drives av Southern. Stasjonene er forbundet med hverandre, men de drives hver for seg.
 

|}

## Eksterne lenker
Balham Underground Station Transport for London (Engelsk)
Sidsel Dalen

**Sidsel Dalen** (født 27. november 1969) er en norsk romanforfatter, med bakgrunn som journalist og PR-rådgiver. Sidsel Dalen debuterte som forfatter i 2011 med thrilleren Dødelige dråper (Aschehoug). Handlingen er lagt til Rio de Janeiro og Dagbladet skrev: «Får James Bond til å fortone seg seg stillferdig.»

I 2013 fulgte Dalen opp med thrilleren 21 dager, som handler om menneskehandel og korrupsjon på norsk sokkel. Den ble nominert til Rivertonprisen og rost av VG for til da å være «et av de beste forsøkene på å skrive spenning fra det norske oljeeventyret».

To år senere - i 2015 - kom Nødhjelp som dreier seg om politikk og våpenhandel. *[[Hamar Arbeiderblad]]* kalte historien en hardkokt thriller i en storpolitisk ramme, med en menneskelig tematikk som gjorde boka rikere og varmere enn den forrige.

Norsk leksikon har skrevet: Langt på vei er Dalen alene om å utnytte det norske oljeeventyret i thrilleraktige romaner.

Dalen har en Bachelor i antropologi fra Goldsmiths college, hovedfag i medievitenskap fra Universitetet i Oslo, og en master i EU-politikk fra London School of Economics.

## Bakgrunn
På videregående skole var Dalen revysjef, det var da hun skrev sine første tekster. Året etter publiserte hun noveller i ukeblader, blant annet i Det Nye, før hun dro til London og tok en bachelor i antropologi og massemedia. Vel tilbake begynte hun å jobbe i RadiOrakel på Blitz for så å gå over til Bootleg, som hadde egen rockeklubb og TV-sending fra en nedlagt kirke på Torshov.

Som 25-åring tok Dalen hovedfag i medievitenskap. Ved siden av jobbet hun i musikkbladet Puls og NRK P3. Etter endte studier bodde hun en periode i New York før hun laget et par dokumentarer i P2 og skrev en dramaserie for Midt i Smørøyet (NRK).

Så gikk turen tilbake til London hvor hun tok en master i EU-politikk ved London School of Economics. Det var første steg inn i PR- og kommunikasjonsyrket, hvor Dalen drev på i syv år. I den perioden fikk hun god innsikt i oljebransjen og anledning til å jobbe internasjonalt. Men hun savnet journalistikken og fikk seg etter hvert jobb i Økonomisk rapport.

Etter tre år sa hun opp fast jobb og ble freelancer, både i TV og aviser. I 2007 vant hun en pris for beste web-TV i Hjemmet Mortensen konsernet. I 2008 fikk hun en pris for Beste nyhet i TV-Norge. Like etter flyttet hun til Rio de Janeiro – hvor hun fant inspirasjon til å skrive sin første bok.

I 2016 fikk Dalen et stipend av *[[Fritt Ord]]* for å være «Journalist Fellow» ved Reuters Institute of Journalism – University of Oxford. Hennes studier dreide seg om hemmelighold i såkalte skatteparadiser.

Ved siden av å skrive tar Dalen oppdrag med å intervjue andre forfattere på scenen. Blant annet på Oslo litteraturfestival, Krimfestivalen, Kongsberg krim og hennes eget event Dahle & Dalens litterære salong.

## Bibliografi
*  – *Dødelige dråper*, thriller, Aschehoug
*  – *21 dager*, thriller, Aschehoug
*  – *Nødhjelp*, thriller, Aschehoug
* 2016 - *Femme Fatale*, Novelle i Påskekrim 2016, Juritzen

## Referanser


## Eksterne lenker
* Presentasjon av Sidsel Dalen i Forfatterkatalogen på Forfattersentrums nettsider
* Om Sidsel Dalen, Reporteren.no
Farlig flukt

***Farlig flukt*** er en roman av Margit Sandemo fra 1965. Originalens tittel var *Et sommernattsdrama*. Den gikk først som føljetong i Norsk Ukeblad samme år som den ble skrevet, men ble også utgitt som bok i serien *Margit Sandemos beste føljetonger nr 8* i 1981, med kortromanen *Draugens hånd* i samme bind. 

*Farlig flukt* handler om lille snille godtroende Johanne, som ble utnyttet og brukt av sine omgivelser, en pike som har vanskelig for å si nei. Da hennes beste venninne, og romkamerat Mette, stjeler kjæresten hennes Willy, rømmer Johanne på landet, hvor hun skal passe onkelens tre hunder, mens han er på ferie i utlandet. På hytta i skogen blir hun naboer med tre gutter som vokter dammen, og blant dem er den mystiske Robin, som har en tragisk historie bak seg. Men plutselig en dag dukker Willy og Mette opp, og de har ikke bare godt i sinne, men jager Johanne for å få tak i en mikrofilm med fotografier fra Departementet, som Willy har tatt, og gjemt i en av sandalene til Johanne. Johanne og Robin utveksler gradvis en kjærlighet.

## Utgivelser i utvalg
**Margit Sandemos beste føljetonger nr.8*, Bladkompaniet 1981 ISBN 82-509-1120-2
**Margit Sandemos beste, dobbeltbok*, Schibsted Forlagene 2005

## Litteratur
**Kjære Margit!: Et festskrift til Nordens folkelesningsdronning; Margit Sandemo 70 år*, Bladkompaniet 1994
Tore Kvæven

**Tore Kvæven** (født 12. mars 1969) er en norsk romanforfatter, lærer og bonde fra Sirdal i Agder. 

Han er utdannet ved Landbrukshøyskolen på Ås og har bodd på Jørpeland, Trondheim og Reykjavík. Han arbeider som lærer ved Tonstad skole og er sauebonde.

Han debuterte i 2011 med spenningsromanen *Hard er mitt lands lov* som han hadde brukt tyve år på å skrive. Boka omhandler vikingtokter til Afrika. Hans bok fra 2018, *Når landet mørknar,* handler om den norrøne bosetningen på Grønland på slutten av 1200-tallet. For denne ble han belønnet med Brageprisen i klassen for skjønnlitteratur samt Sørlandets litteraturpris i 2019. Kvæven mottok også Stig Sæterbakkens minnepris i 2022, som består av et beløp på 100&nbsp;000 norske kroner og et kunstverk.

## Bibliografi
*  – *Hard er mitt lands lov*, historisk spenningsroman, Samlaget
*  – *Kameljegeren*, Samlaget
*  – *Når landet mørknar*, Samlaget
*  – *Raudt støv: Bok 1*, Samlaget
*  – *Raudt støv: Bok 2*, Samlaget

## Referanser


## Eksterne lenker
* samlaget.no om Tore Kvæven
Eritreas Fotballforbund

**Eritreas Fotballforbund** **(EFF)** er det styrende organ av fotball i Eritrea. Den ble grunnlagt i 1992 og tilsluttet FIFA i 1998. Den organiserer den nasjonale ligaen og cupen og
DS «Granero»

**DS «Granero»** var et lasteskip bygget ved Stavanger Støberi & Dok som byggenummer 86. Hun ble levert til Hans Kiær & Co. A/S i juli 1923. Skipet ble ved samme rederi frem til forlis i 1933.

## Historie
* 1923:	juli: Levert som DS «Granero» Hans Kiær & Co. A/S, Drammen
* 1933:	23. oktober: Skiper forliser ved Crawton Bay sør for Stonehaven, i reise fra Finland til Grangemouth, Skottland. Hele besetningen på 18 blir reddet.

## Kilder
*Erling Jensen: *Stavanger Støberi & Dok* 2008, ISBN 9788292309568

## Eksterne lenker
* Stavanger Støberi & Dok
DS «Ellavore»

**DS «Ellavore»** var et lasteskip som ble bygget ved Stavanger Støberi & Dok som byggenummer 89. Hun ble levert til Lundegaard & Stray, Farsund i juli 1925. Skipet ble ved samme rederi frem til ble overtatt av Nortraship i 1940.

## Historie
* 1925:	juli: Levert som DS «Ellavore» Lundegaard & Stray, Farsund
* 1929:	Januar: Overtatt av A/S Vore (Gunstein Stray & Sønn), Farsund
* 1940:	April: Overtatt av Nortraship
* 1940: 10. juni: Skipet bombet og senket av tyske fly i havnen ved Le Havre, Frankrike
* 1947: 12. mai: Hevet
* 1948: Hugget

## Krigsforlis
«Ellavore» ankom  Rouen Frankrike 6. juni 1940. Frankrike var på dette tidspunkt under invasjon av tyske styrker. To dager senere forlot hun Rouen å seilte ned Seine der hun ankret opp ved byen Corvette. Tidlig neste morgen ble hun nødt til å seile videre da et raffineri i byen var satt i brann. Samme ettermiddag ble hun oppbrakt av en patruljebåt som gav dem instrukser om å seile til Le Havre tidlig neste morgen 10. juni.

Samme kveld som hun ankom Le Havre ble «Ellavore» truffet av en bombe. Bomben gikk igjennom lasteluke nummer 3, og eksplosjonen var så kraftig at båten ble løftet ut av vannet, noe som førte til at skipet sank da vannet fosset inn. Mannskapet klarte å redde seg over i nærliggende skip.

## Kilder
*Erling Jensen: *Stavanger Støberi & Dok*, 2008, ISBN 9788292309568
* Warsailors

## Eksterne lenker
* Stavanger Støberi & Dok
Rawdna Carita Eira

**Rawdna Carita Eira** (født 1970 er en norsk samisk forfatter, låtskriver, dramatiker og poet bosatt i Kautokeino. 

Eira vokste opp i Brønnøysund og er utdannet adjunkt ved Høgskolen i Nesna og Samisk Høgskole (1999-2004) og har gått Forfatterstudiet i Tromsø (UiT) fra 2008-2010. Hun har tidligere arbeidet som reineier.  

Som dramatiker debuterte Eira med monologen *Elle muitalus/Elens historie* i 2003 for Beaivváš Sámi Našunálateáhter, hvor hun selv spilte hovedrollen. Hun har siden skrevet flere stykker for Beaivváš Sámi Našunálateáhter .  I 2011 ble stykket hennes *Guohcanuori šuvva/Sangen fra Rotsundet*, satt opp ved teateret. Stykket ble nominert til Ibsenprisen i 2012. Eira jobber også som inspisient for teateret. 

Eira debuterte i 2011 med diktsamlingen *Løp svartøre løp*. For denne samlinga ble hun nominert til Nordisk Råds litteraturpris i 2012. 

Eira er tekstforfatter og vokalist i bandet *Circus Polaria.* I 2014 ga hun ut debutalbumet *Circus Polaria* sammen med musikerne Roger Ludvigsen og Kjetil Dalland. Tekstene er på nordsamisk og består av 11 små noveller som danner en historie om polarisen som smelter.. Som låtskriver har hun skrevet tekster for og sammen med artister som Mari Boine, Frode Fjellheim, Roger Ludvigsen, Håvard Lund, Inger Johanne Oskal, Hekla Stålstrenga,  m.fl. For teksten til Boines album *Alva* fra 2024, ble hun nominert til Edvard-prisen 2025 i klassen tekst sammen med Boine, Rauni Magga Lukkari, Karen Anne Buljo og Ella Marie Hætta Isaksen.

Eira skrev teksten til den samiske delen av operaen *Two Odysseys: Pimooteewin/Gállabártnit*. Operaen ble i 2020 tildelt Cora Mavor Moore-prisen, som deles ut ut hvert år i Canada av Toronto Allience for Performing Arts. Eira ble tildelt prisen for «Outstanding performing by an ensamble». Sammen med komponist Britta Byström ble hun for samme verk nominert til prisen «Outstanding New Opera» . 

## Bibliografi
*  – *ruohta muzetbeallji ruohta / løp svartøre løp*, diktsamling, Gyldendal
## Referanser


## Eksterne lenker
* 
*
École nationale de l’aviation civile

**École nationale de l'aviation civile** (**ENAC**) er en fransk teknisk høgskole for sivil luftfart. Skolen ligger i Toulouse i Frankrike. Skolen ble grunnlagt av Max Hymans i 1949. Den regnes som en av landets fremste høgskoler og tilhører de såkalte *[[Grandes écoles]]*.  Siden januar 2011 har dette vært den største luftfartsskolen i Europa. Det er en del av France AEROTECH.

Sammen med Institut supérieur de l'aéronautique et de l'espace (ISAE) arrangerer ENAC flystevnet Airexpo i mai måned hvert år. Der demonstreres nye militære og sivile fly for potensielle kunder. 

I juni 2025 opprettet ENAC Toulouse School of Aviation and Aerospace Engineering i samarbeid med ISAE-Supaero.

## Kjente studenter
* Patrick Ky, president for EASA

## Referanser


## Bibliografi
* Nicolas Tenoux (MS EAGTA ENAC 2007), *6 months in the life of an Airline pilot: Daily life secrets …*, 2020, Amazon, 77p., (ISBN 9798693699175), p. 10

## Eksterne lenker
*
Institut polytechnique des sciences avancées

**Institut polytechnique des sciences avancées**, også kjent som **IPSA**, er en fransk teknisk høyskole, med beliggenheter i Ivry-sur-Seine, Lyon, Marseille og Toulouse. Skolen ble grunnlagt i 1961. Den er en del av IONIS Education Group.

## Historie
*Institut polytechnique des sciences appliquées* ble opprettet i 1961 av Michel Cazin, Maurice Pradier og Paul Lefort, tre ingeniører som kom fra luftfartssektoren og slo seg ned i Paris. I 2001 ble navnet endret til *Institut polytechnique des sciences avancées*. I 2007 åpnet det et datterselskap i Toulouse, skjermet fra den viktige luftfartsindustrien i området.

Den franske regjeringen anerkjente tittelen "Ekspert på prosjektering av luftfarts- og romfartssystemer" til skolens kandidater i 2005, og i 2011 autoriserte *Commission des titres d'ingénieur* instituttet til å tildele tittelen ingeniør. De første kandidatene av denne ingeniøren fullførte studiene på slutten av studieåret 2013-2014. Skolen tilbyr en to-årig forberedende syklus og en tre-årig avansert syklus med spesialisering i: "Telekommunikasjonssystemer", "On-board computing", "Elektromekaniske systemer", "Mekanikk og strukturer" og "Energi og fremdrift". Nyutdannede forlater skolen med den offisielle tittelen "*Expert en ingénierie des systèmes aéronautiques et spatiaux*".

Siden 2017 har skolen også tilbudt en Bachelor of Aeronautics og en sommerskole.

## Kjente studenter
Universitetet teller blant studentene de franske synkronsvømmerne Charlotte og Laura Tremble (klasse 2025).

## Referanser


## Eksterne lenker
* 
* IONIS Education Group (fransk og engelsk)